Horia Mosadiq

Horia Mosadiq afganistandar kazetaria, analista politiko eta giza eskubideen aldeko ekintzailea da.  Mehatxu pertsonalak jaso ditu ekintzaile eta kazetari lanak direla eta. Mosadiq Amnistia Internazionalarentzat ari da lanean.

 Bizitza 
Mosadiq neskatoa zen 1979an Sobietar Batasunak Afganistan inbaditu zuenean. 1992an Kabuleko Unibertsitatean kazetaritza ikasten hasi zen. Unibertsitatea eta bere herrialdea uztera behartua izan zen Mohammad Najibullahren gobernua boteretik kendu eta gutxira. Bere familiak Pakistanen bilatu zuen babesa 1995ean. Islamabaden lan egin zuen kazetari gisa United Press International-erako. Azkenik, Harreman Publikoetako ikasketak amaitu zituen Berkeleyko Unibertsitatean.

2002an Estatu Batuek eta Erresuma Batuak Afganistan inbaditu ondoren, bere herrialdera itzuli eta Amnistia Internazionalarentzat lan egiten hasi zen, 2003ra arte bakarrik mantendu ahal izan zena. Ondoren, giza eskubideen hainbat agentziarentzat lan egin zuen. Newsweek-en ere argitaratu zuen 2004an.

Mosadiq mehatxuak jasotzen hasi zen bere aktibismoa zela eta. 2008an, Amnistia Internazionalak Londresera joaten lagundu zion familiarekin batera, eta erakunde horrentzat lan egiten hasi zen, lan-bisa batekin. Senarrak tiro bat jaso zuen eta alabak ebakia aurpegian. Mosadiqek esan zuen: "Mehatxuak niri zuzendu zizkidaten bitartean, ez nintzen kezkatu, zeren zer egin erabakitzen duzunean, arriskuez ere jabetzen zara. Baina dena nire familiaren aurka egon zenean, nahiko zaila izan zen zure familia egiten duzunagatik ordaintzen ikustea".

Mosadiq Amnistia Internazionalarentzat ari da lanean, Afganistanerako ikertzaile gisa. 2008an hasi zen lan horretan. GKEko kide gisa, sarritan bidaiatzen du Londres eta Kabul artean. Amnistia Internazionalaren "Fleeing war, Finding Misery: The Plight of the Internally Displaced in Afghanistan." txostenerako ikerketa egin zuen. Era berean, CNN newsek egindako elkarrizketa batean jakinarazi zuen Afganistanen 2002tik giza eskubideen arloan oso astiro aurrera egin den bitartean, Amnistia Internazionalak aurrerapenen bat ikusi duela denborarekin.

 Erreferentziak 

 Kanpo estekak 

 Horia Mosadiq-ek dioenez, Afganistan da genero-apartheidaren herrialde bakarra. YouTube

Kategoria:Afganistango kazetariak
Kategoria:Afganistango aktibistak
Kategoria:Gizabanako biziak
Kategoria:XX. mendeko jaiotzak
Kategoria:Emakume kazetariak
Kategoria:Emakume ekintzaileak
Kategoria:Giza eskubideen aldeko ekintzaileak